Kaatialan louhos

Kaatialan louhos on Kuortaneen Lentilässä sijaitseva käytöstä poistunut avolouhos, josta louhittiin vuosina 1942–1968 maasälpää ja kvartsia.Nähtävyydet: Kaatialan louhos, Kuortaneen kunta. Viitattu 29.12.2013. Vielä tämän jälkeenkin louhoksen jätekivikasoista on kerätty korukiviä. Louhokselle on matkaa 18 km Kuortaneelta ja 14 km Alavudelta.

Alueella on kaksi veden täyttämää louhosta. Pienempi louhos on käytössä uimalana ja suurempi louhos on pyöreä ja halkaisijaltaan yli 200 metriä. Tämä yli 30 metriä syvä louhos on urheilusukeltajien suosima sukelluspaikka. Sukeltajat ovat tuoneet kaivokseen sukelluskellon noin 21 metrin syvyyteen. Louhoksessa on tapahtunut kolme kuolemaan johtanutta sukellusonnettomuutta: 4. syyskuuta 1993, 6. elokuuta 2010 ja 29. maaliskuuta 2014.Finlex, Korkeimman oikeuden ennakkopäätös Kaatialan sukellusonnettomuudesta Iltalehti 7.8.2010 Sukeltaja kuoli Kuortaneella

Kaatialan mukaan on nimetty sieltä ensimmäisenä maailmassa löydetty kaatialaiitti-niminen mineraali (FeAs3O9 · 6-8H2O), joka on kiderakenteeltaan monokliininen vesipitoinen rauta-arsenaatti.http://www.mindat.org/min-2126.html

Sukellustoiminta louhoksessa lisääntyi huomattavasti, kun Viljakkalassa sijaitseva Haverin louhos suljettiin 1997 lukuisten onnettomuuksien jälkeen ja avattiin sukellustoiminnalle uudestaan vasta 2009. Veteen pääsee matalasta päästä loivaa kaivostietä myöten ja syvässä päässä on rappuset pinnan alla olevalle tasanteelle. Louhoksessa on erittäin kattava luolasto, jolla on monta sivuhaaraa, sekä myös pienempiä turistiluolia (kaivosauton kääntöpaikka) ei niin vaativiin sukelluksiin. Louhoksen syvään päähän on sukelluskellon lisäksi upotettu autonromu ja iso pienoislentokone. Kaikki louhoksella tapahtuneet kuolemaan johtaneet sukellusonnettomuudet ovat tapahtuneet luolassa.http://www.netikka.net/susu/kaatiala.pdf 

 3D-mallinnos 
Vuonna 2021 uutisoitiin louhoksen tietokonemallintamisesta. Louhoksesta on tarkoitus tehdä 3D-mallinnus, virtuaalinen jäljennös kattaisi koko ympäristön, luolaston ja avo-osuuden.Sukeltajien suosimasta Kaatialan louhoksesta tehdään 3D-mallinnus – näin maakravutkin pääsevät kurkistamaan pinnan alle, Yle / Sari Möller & Antti Kettumäki, 6.9.2021, viitattu 13.6.2023Kaatialan louhoksesta on tekeillä 3D-pilotti – Thaimaan pelastusoperaatiostakin tuttu sukeltaja yksi hankkeen vetäjistä, Viiskunta, 26.8.2021

 Lähteet 

 Aiheesta muualla 
Webmineral.com: Kaatialaite Mineral Data 
Nortec Minerals: Kaatiala Project  

 Kaatialan louhos Visit Lakeus -sivustolla
 Louhos Kuortaneen kunnan kotisivuilla

Luokka:Sukellus
Luokka:Kuortane
Luokka:Suomen kaivokset